open-index/open-wikipedia-markdown huggingface dataset:
2baba

**Innocent Ujah Idibia** (dem bon am for 18 September 1975), wey pipul no wel wel as  **2baba**, na Naija singa, song-raita an podusa an im sabi dash pipul moni an gift wel wel.

## How im tek stat life
Dem bon am for Jos for inside Naija. Im na Idoma pesin. Idoma dey for di south side for Naija.
Bifor July 2014 na **2face Idibia** bi di nem wey im dey yuz for stej.

## Wie dem gada di tori
9ice

**Alexander Abolore Adegbola Akande** (dem bon am for January 17, 1980) wey pipul sabi wel wel as **9ice** na Naija singa, dansa an pesin wey dey rait song. Pipul sabi am wel wel as e dey yuz Yoruba langwej tek sing wel an as e stil dey yuz provab tek sing wel.

## How im tek stat life
9ice papa get five wife-dem an nine pikin-dem,

## Wie dem gada di tori
Abass Akande Obesere

**Abass Akande Obesere** (wey dem bon for 20 January 1965)  wey pipul dey kol "Omo Rapala" na Naija Muzishan, singa an rekod produsa wey kom fom *Ibadan*, wey bi big ples for Naija. Obesere na pesin wey pipul no wel wel for im wok wey bi to dey sing fuji song. Meni pipul laik im wok bikos di kain mentod wey e dey yuz arenj im song dey mek pipul for maket, strit, vilej an garaj laik dem. E dey folo di *Sikiru Ayinde Barrister* ezampul wey pipul sabi wel wel for Naijá an for di wold, Obesere don kari im muzik go difren difren kontri sef. Sony Music giv am kontrat bot im komot wen dey no gree ontop moni mata, Obesere kon go du kontrat for anoda ples, *Obesere an K1 D ultimate* wey dey sing fuji muzik sef no dey gree for diasef. 

Na *Mayor Ville Entertainment* wey dey sign pipul wey dey sing na dem Obesere sign kontrat for now. Mayor Ville Entertainment dey onda *Maxoglan Entertainment wey dey Lagos for Naijà.*

Alhaji Obesere moto wey bi Lexus jeep Lx470 get asident for Ijebu wen im dey kom Lagos. Di asident hapun for Sunday April 8 2012, di taim wey di tin hapun na 7:30pm. Pipul wey dey tok niuz tok sey Obesere an two oda pesin dey for di moto wen di tin hapun an no bi sey dem dai as dey kari dem go hospitu for Orisunbare Hospital, Jakande Isolo, Lagos. Na wund di two pesin get for di moto.

## Some of im wok
* *Introduction*
**Oodua*
**Diplomacy*
**Elegance*
**Live in Europe*
**Asakasa* (Sony).
**O .B.T.K* (Sony)
**Mr Teacher*
**Omo Rapala Overthrow*. (Dudu Heritage)
**American Faaji Series 1&2* (Dudu Heritage)
**His Excellency* (Bayowa)
**Egungun be Careful* (Bayowa)  
**Old skool lapel*.(Bayowa)
**Apple.Juice* (Bayowa)
**Okokoriko* (Bayowa)
**Obaadan* (Bayowa)
**Efissy* (Coperate Pictures)
**Confirmation* (Coperate Pictures)

## Wie dem gada di tori
A.A Allen

**Asa Alonso Allen** (dem bon am for March 27, 1910 an e kpai for June 11, 1970) wey pipul sabi am wela as **A.A Allen** bi Amerika Pentecostal pastor wey dey tek faith hil an diliva  pipul.
E get one time wey im bi pat of voice of hiling wey  Gordon Lindsay fest stat.

## Wie dem gada di tori
Abala-Ibeme

**Abala-Ibeme** wey dem stil sabi as **Abala** na vilej for Obingwa Lokal Govment Area wey dey for inside Abia State for Naija.

## Wie dem gada di tori
Abdu Gusau Polytechnic

**Abdu Gusau Polytechnic** na one Stet Govament politeknik wey dey for Talata Mafara, Zamfara Stet inside Naija.

## Tori abaut di skul
Di politeknik don dey sins 1992 afta di gofnor wey dey bifor for Sokoto Stet, Yahaya Abdulkarim sign di bill wey dem tek mek di *"Talata Mafara Polythecnic"*. Di Sokoto Stet Govament chenj di nem of di Politeknik to "*Abdu Gusau Polytechnic*" in February, 1995. E du am to honor di late Enjinia Abdu Gusau wey dai in November, 1994 for all di tin wey e don du to divelop di Stet.Wen dey fom Zamfara Stet in 1996, dis one mek dem kari di Politeknik go a niu pamanet site in Talata Mafara. Di Sokoto Stet Govament no gree mek dey yuz dia moni to dey tekia of skul wey Zamfara get, an na dis risin mek dem kari Audi Gusau Politeknik fom Sokoto Stet to Zamfara Stet.
Abba Musa Rimi

**Abba Musa Rimi**, *CON* (dem bon am for 28 February 1940) na one man fom Naija wey pipul chuz mek e bi di pesin wey go rul dem for Kaduna Stet for 1979 wen Naija dey for dia Sekond Ripoblik, dis wan kon mek Rimi bi di pesin wey go dey du laik  gofnor for dat taim wey dem komot Gofnor Abdulkadir Balarabe Musa as di gofnor for June 23, 1981. Na wen im de insaid di pati for politis wey dem dey kol *People's Redemption Party* na im dem tek chuz am as di gofnor of Kaduna Stet.

Pope John Paul II kom Kaduna for February 1982. Bot som pipul wey dey rul di muslim pipul dat taim no gri kom grit am. Wen di Pope stil dey di airport bifo im kom enta plen go bak to Lagos, e rid one tin wey dem rait to Rimi an oda pipu wey dey wok for govament sey mek evribodi dey join bodi to do tins togeda, weda you bi muslim or kristen. For August 1982, Rimi yuz gra-gra tok to di Jama'atul Nasril Islam (JNI) sey mek dem si as dem go fit stop di fight-fight wey dey amog di smol smol muslim grup wey dem nem na Izala an Darika Muslim grup. For March 27 1982, dat taim, Rimi kom stat di IBBI Naija wey stil dey try wel wel to dey du drink for North side for Naija.

Afta General Muhammadu Buhari yuz gra-gra bigin rul Naija for  December 31 1983, E arest som of di pipul wey dey rul difren difren Stet for Naija. For March 28 1985, dem send Rimi go 21 years for insaid prisin. Dem sey im kari N500,000 dash 96 pipul for di Stet *House of Assembly* wey dey wok for ples wey dem dey join bodi rait evritin wey pipul sopos du an di one wey dem no sopos do. Rimi sey im giv dem di moni bikos dem "folo do evritin wey dem sopos du for dia difren difren aria.

Rimi wok as pesin we dey hep big big kompini laik UAC, NTC an G.B. OLLIVANT sel dia maket. Afta, e kom bi di oga kpata-kpata for *African Circle Pollution Management*.Rimi kom stil folo bi pat of di pipul wey get *Commander Order of the Niger (CON)*. Na one wife im mari an dem don bon 7 pikin.

For October 1998, Rimi kom bi di pesin wey dey advais one soja-man wey bi dey rul Naija wey im nem na Abdulsalam Abubakar for di taim wey we chenj go di kind govament wey bi sey wu no bi ami fit rul Naija for di *Nigerian Fourth Republic*.

## Wie dem gada di tori
Abdullahi Mustapha

**Abdullahi Mustapha** (dem bon am for February 1, 1948) na Naija profesor of Medisinal kemistri an na forma fas shanselo for Ahmadu Bello Univasiti for *Zaria*. Na profesor Ibrahim Garba tek ova wen e komot as di fas shanselo (VC) for di Univasiti.

## How e tek stat life
Dem bon profesor Mustapha for February 1, 1948.E papa am mama kom fom Katsina bot dem dey stey for Kano for Noth for Naija.
E go Ralmadadi Praimari skul for 1955 bifor e go Katsina sekondri skul. E kolet e *West African Examination Certificate* for 1968 for Gofment kolej, Keffi. E leta go Ahmadu Bello Univasiti for 1973 wia e kolet e bashelo digri for *Pharmacy*. E stil kolet e *Doctorate degree*(Ph. D) fom *Chelsea College * wey dey leta join wit *King's College for London* in 1981.

## How im tek wok
Na for 1974 Profesaw Mustapha stat e tishin wok for Ahmadu Bello tishin Ospital as *Pupil Pharmacist*. An na for 1982 dem promot am go Senior Lekshora for di Dipatment of famasitikal an medisinal kemistri. For 2010, dem giv am fas shanselo for Ahmadu Bello Univasiti. Bifor e bikom fas shanselo for Ahmadu Bello Univasiti, e bin dey saf as di fas shanselo for Umaru Musa Yar'adua Univasiti.

## Wie dem gada di tori
Abibatu Mogaji

**Abibatu Mogaji** FCM, OON (dem bon am for October 16, 1916 an e kpai for June 15, 2013) na Naija biznes wuman an di *lyaloja of Lagos*.

## How  life tek stat
Dem born Abibatu Mogaji for October 16, 1916 for Lagos koloni weyt dey for di south pat of Naija.

## Tori abaut e famili
Shif Mogaji bi di mama of di *National Leader* of di *All Progressive Congress* (APC) an gofnor of Legos Stet one time wey e nem na shif Bola Tinubu.Shif Tinubu pikin wey bi gel wey e nem na Folashade an na Folashade tek ova fom di granma as di  lyaloja of Legos. 
Bifor dey chuz am as di lyaloja of di *Association of Nigerian market women and men,* e don saf as  tok tok lida of di maket women's association for Legos Stet.
For dis kapasiti, e saf as di pesin wey tek pawa fom di forma lyaloja wey e nem na Alimotu Pelewura.
Shif Mogaji kolet meni Nashional Awods for di tins wey e du fom *Federal Government of Nigeria*.E Kolet *"Honorary Doctorate*" digri fom Naijá Univasiti like Ahmadu Bello University*" an *University of Lagos''.

## How e dai
Shif Mogaji dai for Saturday June 15, 2013 for 96 years old an na for e own house for lkeja di capital of Lagos State. Dey later bury her for lkoyi vaults and Garden s for Lagos state.

## Awards wey shi kolet
* Orders of di Federal Republic
* Orders of di Niger.

## Wie dem gada di tori
Abimbola Adelakun

**Abimbola Adunni Adelakun** (dem bon am for September 15) na one Naija pesin wey dey rait buk.

## Tori of e life
Dem born am for Ibadan wey dey Southwest for Naija.Abimbola go skul for univasiti wey dey for Ibadan an e kolet bachelor digri an Masta arts digri inside kounikashion an langwej arts.Abimbola kom get im Ph.D for dans an tiata for Univasiti wey dey Texas, Austin.
Abimbola wok wok for *The punch newspaper* for Legos, Naija, as a raita.

## Wie dem gada di tori
Abimbola Amusu

**Abimbola Olatilewa Amusu** na Naija solja wey dey kontrol di *"Nigerian Army Medical Corps"* fom 2015 go rish 2018. Amusa na di sekond fimel ofisa for di histri of di Nigerian Army Medical Corps to kontrol di corps. Dem pik am afta Major General Obashina Ayodele ritaya.

## How e tek wok
Amusu get Masta of Business Administration (MBA) (Health Management) fom *"Lagos State University"*. E na examiner wit di *"National Postgraduate Medical College of Nigeria"* an na memba of Faculty Board; *"Faculty of Pathology"*, for di sem kolej. Amusu na di authority of di Nigerian Army Medical Corps.E join Naijá Armi as 2nd Lieutenant for June 1982. Amusu don bi dareto an Shif Konsotant *"Hematologist"*, *"44 Nigerian Army Reference Hospital*" Kaduna fom September 2014 go rish December bifor dem  mek am Medikal Corps Komanda. Amusa dey dis ofis ontil e ritaya for December 2018. E bi  one of di two Major jenerals an three Brigadier jenerals wey dem ritaya fom di Nigerian Army Medical Corps for Lagos for 2018.

## Wie dem gada di tori
Abiola Ajimobi

Senator **Isiaka Abiola Adeyemi Ajimobi** (dem bon am for December 16, 1949 an e kpai for June 25, 2020) na  Naija politishian wey kom fom Oyo State, sauth-west of Naija. Im na bifor bifor oga kpatakpata for *National Oil and Chemical Marketing Company* wey dey onda di kompini wey Shell Petroleum, Nigeria dey kontrol.Ajimobi ritaya komot for orye mata for 2002 afta 26 years of koret savis an e kom kontest an win eleshion go senate to repisent  *Oyo South Senatorial District* on top di platfom of Alliance for Democracy (AD) party. Afta Ajimobi finish one term for senate, e kom join kolet gofnorship fom in 2007 wen e kontest bot e no win di gofnorship eleshion for Oyo Stet onda di parti of di All Nigeria People's Party. Ajimobi kontest again insaid di April 2011 gofnorship eleshions onda di Action Congress of Nigeria an dis taim e kom win di eleshion na so e tek bi di gofnor of Oyo Stet. Afta Ajimobi du two terms as gofnor fom 2011 go rish 2019, Ajimobi kolet senate fom for eleshion but e lost di eleshion.Ajimobi kpai on  25 of June 2020, an na COVID-19 sikness kos am.

## How e tek stat life
Dem bon Isiaka Abiola Adeyemi Ajimobi for December 16, 1949 Insaid di Ajimobi famili of Ibadan for Oja-Iba, Ibadan. Isiaka Abiola Adeyemi Ajimobi stat e edukashion for *Saint Patricks Primary School*, Oke-Padre for Ibadan an e finish primari skul for *Ibadan City Council Primary School,* Aperin. E du e sekondri skul for *Lagelu Grammar School*. 
Ajimobi waka go du  univasiti edukashion for United States of America, wey e rid *Business Administration and Finance for [[State University of New York]]*, insaid *Buffalo city* for New York. E kolet  
*Bachelor of Science degree* satifiket for di Univasiti. Afta dat, Ajimobi go du MBA for *Operations Research and Marketing* as e put eye for Finance in Governors State University, University Park, for di city of  Illinois inside di *United States of America*. 

## How e tek du politis
For 2003, Isiaka Abiola Adeyemi Ajimobi  bikom  Senator for Naija an e post for senate na *Deputy Minority leader of the Senate*. In 2007, Ajimobi kontest an lose di gofnor eleshion wit di parti All Nigeria Peoples Party. Ajimobi kontest again wit di parti Action Congress of Nigeria an dis time e win in 2011.

Pipul no Ajimobi as sombodi wey plan how Oyo Stet go tek fine wel wel.Evribodi no Ajimobi as fada of Oyo Stet. Wen Ajimobi win di sekond eleshion in April 11, 2015 as gofnor of Oyo Stet, dis mek am di fest pesin to du gofnor bak to bak in Oyo Stet. For June 16, 2020, Di *National Working Committee*(NWC) of APC for dia mitin chuz Ajimobi as di aktin *National Chairman*of di *All Progressives Congress* (APC).

## How e tek dai
On June 19 2020, dem rosh Ajimobi go one hospitu for Lagos Stet wey dem dey kol *First Cardiologist and Cardiovascular Consultants Hospital* afta COVID-19 mek am dey Koma. Ajimobi kpai on June 25, 2020.Ajimobi wife Florence Ajimobi an e five pikin stil dey for life wen e kpai.

## Wie dem gada di tori
Abubakar Sani Sambo

**Professor Abubakar Sani Sambo** OON (dem bon am for July 31, 1955) na Naijá Menkanika enjinia an di forma Dareto-General of di *Energy Commission of Nigeria* (ECN). Abubakar Sani Sambo  bi di Chair pesin of di Naijá memba komitee of di *World Energy Council* (WEC), Africa Region an forma Vice-Chancellor of *Abubakar Tafawa Balewa University,* Nigeria.

## Tori of e life an  how e tek wok
Dem bon Abubakar Sani Sambo for July 31, 1955 for Zaria, Kaduna Stet in Naijá.E kolet *Bachelor of Science* (B.sc) digree in *Mechanical Engineering fom *Ahmadu Bello University*, Zaria in 1979 wit a fest klass  In 1983.Sambo stil kolet doctorate digri, Ph.D. in Mechanical Engineering fom di *University of Sussex*, United Kingdom. Afta e kolet Ph.D, Sambo kom bak to Naijá kon join di *Bayero University*, Kano where im kolet promoshon rish di posishon of a sinior leshura in 1989 an dem mek am  di professor in *Energy Study'' for di sem Univasiti. Dem mek Sambo  di vice-chancellor of Abubakar Tafawa Balewa University in 1995 an e du am for two terms (1995-2004).Na Sambo bi di korent Dareto-General an chief executive of di Energy Commission of Nigeria (ECN) an vice chairman of di World Energy Council (WEC), Africa Region, sins November 2007.

## Awods
* Officer of the Order of the Niger, OON

## Fellowship and Membaship
*Fellow of the Nigerian Academy of Engineering 
*Fellow of the Nigerian Society of Engineers 
*Memba of the Council for the Regulation of Engineering in Nigeria (COREN)
*International Solar Energy Society (ISES) (1986)
*International Energy Foundation (IEF) (1990)
*Memba of the World Renewable Energy Network (WREN) (1992).
*Memba of the Solar Energy Society of Nigeria 
*Memba of the Nigerian Academy of Science

## Wie dem gada di tori
Abuja Stock Exchange

**Abuja Stock Exchange** (ASE) dem set am up fo  2000 an e kom enta show fo 2001. Na di first exchange fo Naija to kari elektronik enta maket, dem dey do clearing and settlement fo smal an big maket-dem. 
Afta some time wey dem don stat am e kom get one govment notis lik dat wey kom force dem to klos there operations. Na one powerful Nigerian Stock Exchange wey join togeda wit dem govment so mek di Nigerian stock markets fit stand. Di reason bi say dem no nid second stock exchange fo di kontri.

Wetin dey bi say dem don dey make efot now so dat dem go fit turn di infrastructure wey dey bifo go multicommodity exchange commodities exchange.
Adall

**Adall** (for Turkey langwej e mean "pesin wey dey liv for where water surround" or "ples wey get plenti side wey water surround"). you still fit chek:

## Pesin papa em

* Kutlu Adalı (1935–1996), na one man from Turkey wey dey tel evribodi as tins tek dey hapun for evriwhere, e dey stil sing smol smol muzik, an im dey always chuk eye for politis mata an im sabi find out abaut how some kind tins be an e dey always tel pipul sey wahala no gud.

## Nem of ples

* Adalı, Bigadiç, na nem of vilej
* Adalı, Kahta, na nem of vilej for Kahta district for Adıyaman Province for Turkey
* Adalı, Karataş, na nem of vilej for Karataş district for Adana Province for Turkey
Abimbola Craig

**Abimbola Craig** (dem bon am for November 3, 1986) na Naija Nollywood Aktres an produsa wey akt as Tiwalade for Skinny Girl in Transit.
Na Abimbola wan bi di produsa of *Skinny Gel in Transit* bifor di plan chenj to mek im  kuku bi di aktresof di fim. Sins sisin 1, Abimbola no jos akt as di lidi aktres, but shi don produs Sisin 2 go rish Sisin 6 for SGIT.Abimbola join produs di  fim *“Sugar Rush”* for 2019 wit Jadesola Osiberu.

## Wie dem gada di tori
Abimbola Fashola

**Abimbola Fashola** (dem bon am for April 6 1965) na Naija pesin wey bi forma Fest Ledi of Lagos State an na wife of Babatunde Fashola.

## Hau e stat life an wok
Dem bon am for April 6 1965, for Ibadan, wey bi kapita of Oyo Stet, southwest Naija.
E trein as seketari for *Lagoon Secretarial College* for Lagos an get diploma satifiket. Abimbola leta get satifiket for Koputa Sayensi fom *University of Lagos.*
E wok smol as trainee jornalist for *Daily Sketch* bifor e join  *British Council* for 1987 bot resign for 2006 wen e hosband Babatunde Fashola bikom di kandidate wey Action Congress of Nigeria (APC) pik for Gofnor eleshon.

## Wie dem gada di tori
Adamawa State

**Adamawa State** na one of di 36 states for Naija and di capital na Yola. Di state slogan na "Land of Beauty" and di governor of di state na Ahmadu Umaru Fintiri.

## Wie dem gada di tori
Adamma (masquerade)

**Adamma** na maiden spirit mask wey start from Enugu-Igbo southeastern part of Naija. Na only men dey perform de mask and di person wey wear di mask do dey dance to music. Adamma mask dey different from Igbo masks wey remain as e no get any spiritual value behind am.

"Adanma' wey some pipu dey spell 'Adamma' na also girl's name for Igboland in Naija and e mean di first beautiful daughter wey dey di family.

## Wie dem gada di tori
Adamu Ncahama Baba-Kutigi

**Adamu Ncahama Baba-Kutigi** (Dem bon am for June 10, 1956) na Naijá profesor an bifor bifor aktin Vice Chancellor for di Federal Univasiti of Dutsinma.Na for  inside Kutigi for Lavun loka govament inside Naija Stet dey tek bon am.

## How e tek stat life
Dem bon Baba-Kutigi for  June 10, 1956. E du e sekondiri skul for *Government Secondary School* Eyagi, Bida wey dey for Naijá Stet. Adamu bin kolet one satifiket for 1979 wey bi *Nigerian Certificate in Education*(NCE) fom *Teachers Training College* Minna wey dem don dey kol *College of Education* Minna. E go *University of Sokoto* wey dem don dey kol *Usman Danfodio University*. Na dia e get Bachelor of science degree for Physics. E leta du e  masta an Ph.D for Physics fom ABU Zaria. Adamu get esperiens for tishin an risahi, an e dey di *Student Teachers Association of Nigeria* (STAN) grup.Adamu stil dey di *Nigeria Institute of Physics* (NIP) grup, e dey di *Nigeria Association of Teachers Technology* (NATT) grup. Adamu don before bi di Deputi-Dareto *Center for Preliminary and Extra Moral Studies* an  stil bi memba of di *Governing Council* wey dey repiset di congregation for *Federal University of Technology*, Minna.

## E life as Vice Chancellor
Di pipul wey dem dey kol di *Governing Council* of di *Federal University Dutsinma*, Katsina mek di Professor Adamu Nchama Baba-Kutigi di niu Aktin Vice-Chancellor of di univasiti. Di senate of di univasiti nominate am for di 73rd emergency mitin wey dem du for March 2019. Bifor dem giv am dat posishion, Prof. Nchama Baba-Kutigi bi di forma Dean of di *Faculty of Science* an e bi di forma *Head of Department of Physics* for di univasiti.

## Wie dem gada di tori
Adamu Suleiman

**Adamu Suleiman** (dem bon am for May 14, 1929) na Naijá polisman an e get one time wey Adamu Suleiman bi di oga kpata-kpata for polis for Naijá. Dem mek am di oga kpata-kpata for polis for 1979 afta Muhammadu Dikko Yusufu don du e own an afta Adamu du e own oga for polis finish, na Sunday Adewusi kom kontinu for 1981.

Na for inside 1940 an 1944 im stat im skul for ’'Jimeta Elementary School*, afta dis one e kom go *Yola Middle School* go rish 1947. E stil go Barewa kolej for Zaria fom 1947 go rish 1950 an for inside 1954 go rish 1956 e go kolej of teknoloji. E stil go yunivasiti of Ibadan an na dia dem giv am one satifiket for *Modern History'' for 1960.

For May 1 1966, dem put Adamu inside polis an na big oga im bi for dia.

Dey kom mek am di oga kpata-kpata for polis for October 1979 an e du dis one wen Shehu Shagari bi di presidor for sekond Ripoblik til e kom ritaya fom polis wok for April 1981.

## Wie dem gada di tori
Adebayo Adedeji

**Adebayo Adedeji** (Dem bon am for December 21 1930 an e dai for  April 25, 2018) na Naija man wey rid abaut biznes an skul mata. E go skul wel wel an e don bi profeso wen im dey 36 years an dem mek am di oga kpata-kpata wey dey kontrol how dem fit dey mek Naijá beta an du beta beta tins for Naijá from 1971 go rish 1975. Na im kontrol how dem tek stat to dey mek Naijá beta again afta dem don fait war finish. For June 1975 dem mek Adeleke Adedeji one big oga for United Nations for insaid Afrika an e du dis one ontil July 1991. Na Adedeji rait one tin wey dem dey kol Lagos Plan of Action of 1980 an UN an OAU sopot di tin. Wen e kom bak to Naijá, e kom stat one tin wey dem dey kol *African Centre for Development and Strategic Studies* (ACDESS). No bi govment dey kontrol dis one an dem no dey yuz am mek moni an e opun am so dat pipul go kom dey yuz am len plenti tins abaut Afrika. Dem giv am one big post wey bi Commander of the Federal Republic.

Wen e rish 80 years for December 2010, e stop to de show im face too much for outside an e kom go im vilej for go stay ontil im die for Ijebu-Ode wey dey inside Ogun State for Naija.

## Im life
Dem bon Adebayo Adedeji for December 21 1930 for Ijebu Ode inside Naija.

Adedeji kpai for one evening for April 25 2018 for Lagos afta one big siknes du am. For July, UNECA du somtin for Lagos to tek dey rimemba am.

## Wie dem gada di tori
Adeniran Ogunsanya

**Adeniran Ogunsanya**, QC, SAN (Dem bon am for January 31, 1918 an e dai for November 22, 1996) na Naija lorya an politishan. E join bodi fom  Ibadan Pipul Parti (IPP). E saf as di oga kpata-kpata for pipul wey dey joj mata for kot an for skul mata for Legos Stet. For di sekond ripublik, im na di oga kpata-kpata for di *Nigeria People's Party*.  

## Tori of e laif
Dem bon am for one pat of Legos wey bi Ikorodu for January 31, 1918 insaid one famili wey dey rul wey bi Omoba Suberu Ogunsanya Oguntade wey bi di Odofin of Ikorodu. E finish im primari skul for *Hope Waddell Training Institute* for kalabar an na one of im papa broda wey dey wok for govament train am.Wen dey rait di Govament Standard VI ezam for 1937, na Adeniran Ogunsanya get mark wet hi pas. Dis one kom mek govament pai for all e skul moni an buk as dem send am go *King's College* for Legos. Adeniran stil go rid  lo for big big skul laik *University of Manchester* an *Gray's school of law*.

## How e tek wok
Afta e kom bak fom United Kingdom, Adeniran fest stat to dey wok as pesin wey dey joj pipul mata for kot for Chief T.O.S Benson Chambers an e stil bi politishan. For 1956, e and im broda wey e nem na Sulu Ogunsanya join bodi togeda to stat *Ogunsanya & Ogunsanya Chambers*.

## How e tek du politiks
As dem dey for di middu of 1950, Adeniran Ogunsanya folo for pipul wey wok for di  *National Executive Committee* for inside di *National Council of Nigeria and the Cameroons*(NCNC). Na Adeniran bi di oga kpata-kpata for di *Youth Association* an e kom bi pat of di pipul wey go stand for Ikeja an Mushin pipul for parliament for 1959. Adeniran wok for plenti plenti post for insaid di politikal parti wey im dey an im kom stil wok for lokal govament for Legos. For insaid NCNC, e get one taim wey im bi di oga kpata-kpata for di pipul wey dey wok for di one wey dey Legos Stet.Adeniran stil bi di zonal oga for koloni provins an afta, e kom bi di seketri for di pipul wey bi sey na dem bi di oga dem for NCNC.E bi oga for smol smol politiks laik di *Mushin District Council Management Committee*. Bifor di fest ripublik finish, dem mek am di oga pata-pata for pipul wey dey du house and land mata for di hol Naija. Wen Mobolaji Johnson bi di lida, dem kom mek Adeniran di oga pata-pata for skul mata for di hol Legos stet. Im bi di oga pata-pata for di Legos progressives wey kom stil folo three oda grup join-bodi to form di Nigeria People's Party (NPP) for di Sekond Ripublik. Bifor Adenira Ogunsanya bi di oga pata-pata for di Nigeria People's Party (NPP), e don fest kontest wit Lateef Jakande bot Adeniran no win. Bot wen Olu Akinfosile don bi oga pata-pata for NPP finish, Adeniran kom bi di next oga pata-pata for NPP.Adeniran bi di fest *Attorney General* for di hol Legos an e kom lẹta  bi di oga pata-pata for skul mata  for di hol Legos.

## How pipul tek dey rimemba am
Bikos of di way im put bodi wel wel to mek Legos Stet beta, dem yuz im nem for one big skul for Legos wey dem dey kol *Adeniran Ogunsanya College Of Education*.
Adeniran na also  *Senior Advocate of Nigeria* (SAN) an stil get one beta tin as lorya wey dem dey kol Queen's kounsel.

## Wie dem gada di tori
Adeniran Ogunsanya College of Education

**Adeniran Ogunsanya College of Education** wey dem stil dey kol AOCOED na big skul wey dey for Otto Awori for Ijanikin for Ojo Aria for inside Lagos State.
Adesua Etomi

**Tolulope Adesua Etomi-Wellington** wey pipul sabi as **Adesua Etomi** na Naijá aktres. Na for 2014 e du e fest fim wey bi *Knocking on Heaven's Door*.Etomi win di *Best Actress* for Drama awod for di 2016 *Africa Magic Viewers Choice Awards* for di e pat for di fim wey bi *Falling* for 2015.

## Tori of e laif an skul wey e go
Dem bon Adesua Etomi for Owerri, Imo State in Naijá. Plenti niuz tok sey na 1988 dem bon am. For one intaviu wey Etomi du for January 2016, Etomi tok for *Pulse Nigeria * sey e bi 29 years old. Anoda niuz wey bi *Answers Africa* for March 2016 tok sey e bi 30 years old.Etomi papa na souja wey kom fom Esan pipul an e mama na Engineer wey bi Yoruba pesin. Na im smol pas for di three pikin wey im papa an mama bon. Etomi go skul for *Corona School* wey dey for Victoria Island, Lagos bifo e kom go *United Kingdom* wen e bi 13 years old. Etomi kom leta get diploma for "Physical Theatre, musical theatre and performing arts" fom *City College Conventry* for 2014. Afta e don finish di kose for 2016, Etomi go rid drama an performance arts for *University of Wolverhampton* wie e finish wit First Class honours.

## How e tek wok
Etomi du fim laik *The Arbitration*, *The Wedding Party* and *Faling*. Di way e tek  du for di fim wey get di nem*Falling* mek am win *2016 Africa Magic Viewers Choice Award for Best Actress in Drama*. Oda fim wey Etomi du na *A Soldier's Story (2015)*, *Out of Luck (2015)* an *Couple of Days (2016)*. For di fourth and fifth season of *Shuga* wey bi fim abaut how pipul fit prevent HIV/AIDS, Etomi akt as Shiela for di fim.

## Pasomal laif
Etomi du engagement with Banky W for February 2017. Dia two kom do dia traditional marriage for 19 November, court wedding for 20 November and white wedding for 25 November 2017. Dem do di white wedding for Cape Town, South Africa. For January 2021, Adesua and Banky bon boy pikin wey dem kol Hazaiah Wellington.

For 5 April 2021, Adesua and Banky tok about dia marriage for one tori wey dem kol *Final Say Faith* for inside Waterbook church.

## Wie dem gada di tori
Adewale Ayuba

**Adewale Ayuba** (dem bon am 6 May 1966)  wey pipul dey kol **Mr Johnson** na Naija muzishan. Som pipul stil dey kol am Bonsue-fuji masta.

## How im tak stat laif an skul
Adewale Ayuba wey dem bon for May 6, 1966, for Ikenne Remo, Ogun Stet, Naija. E don tey for muzik an na wen Ayuba de eight year e don stat to dey sing for smol smol plaz. Afta, Ayuba kom go skul for *Remo Secondary School* e kon tek muzik as e karia. Wen im dey *Ogun Stet politeknik Abeokuta*, na muzik dey tek no am. Ayuba fest habom na *Ibere (Begining)* wey e du wen im bi 17 years mek pipul sabi am wel wel. Ayuba du kontrat wit *Sony Muzik* for 1990.E du anoda rekod wey mek pipul sabi am wel wel wey bi *Bubble*. Na Bubble rekod mek am win awod for *Nigerian Music Award (NMA). Di song wey im sing mek am win *Artist of the Year Award*, Habom of the Year*, Song of the Year Award* an Best Fuji Artist of the Year*, Na four awod im kolet for di *Bubble* 
habom. 

Di way Ayuba dey yuz im vois dey sing difren fom oda Fuji pipul na dat one mek e fuji song difren. Pipul wey no like fuji stat to dey like am bikos di way wey Ayuba dey sing. Afta pipul don like *Bubble* rekod wey im du, Ayuba kom du anoda one wey bi, *Mr. Johnson Play for Me* (wey dey for Sony Music Nigeria label), wey pipul like wel wel for 1992. For 1993, Ayuba sahin Pepal for Premier Muzik (Nigeria). Ayuba du sho for Afrika kontri. Im du wel for di sho for Afrika na im mek dem arenj anoda one for am for US, for dat same 1993. Dem like Ayuba wel wel sotey one Oyinbo buk salut am, di buk nem na *Los Angeles weekly Magazine*.

## Wie dem gada di tori
reflist
Adewale Wahab

**Adewale Dauda Wahab** (dem bon am for October 4, 1984) na Naija futbola wey dey plai  midfield posishion. Im bin dey plai for AC Bellinzona til di end of 2010-2011.

## Tori of e futbol karia

### Roma
Wahab stat to plai bol for ovasee for *Italy* for one Klub wey di nem na *Reggiana*.E bin plai wit Obafemi Martins an som oda Naija pleya-dem. For July 2001, Roma bin sign Wahab an Obafemi Martins for 3 billion lire from Reggiana and dem kolet Giuseppe Di Masi for 2.5 billion lire. For 2001-02 seesin dem loan Wahab bak to Reggiana.For di 2002-03 seesin e plai for *Roma Primavera team* an for 2003-04 seesin dem promot di tim go fest tim.Wahab plai one taim for Serie A an one taim for di 2003-04 *UEFA Cup* wen e enta for Daniele De Rossi against *FK Vardar*. Wahab stil plai for *Bologna* for di 2001 *Torneo Citta di Arco*.

### Bellinzona
For 2007, *AC Bellinzona* sign Wahab. For di 2009-10 seesin, e go *SE Eivissa-Ibiza* an e plai smol frendili mash wit dem.Di Klub no du di transfa bikos dem komot di klub fom wey dem dey. Afta som taim dem vet pamishion to enta bot as niu klub wey dem dey kol *UD Ibiza-Eivissa*.

For October an November, Wahab plai two lig games for Bellinzona. For January 2010, dem no add e nem for di tim bot dey leta add am for di offishial tim rosta for 2010-11 seesin.

## Wie dem gada di tori
Adire

**Adire** bi di nem dem dey call for Naija; e get anoda wey bi Tie and Dye. Adire don tey for dis we land. Na for dem Yoruba pipul place dem dey do am, na woman-dem wey do am pass. Resist-dyeing na di nem obodo oyinbo pipul dey call am.

## Tori
Hin tey wei when dem dey do this cloth,dem go first make the cloth wei dem go use put the dye for hin bodi .Dem pepsin wei dey do am  plenti for  Abeokuta.
Adokiye Amiesimaka

**Adokiye Amiesimaka** (wey dem bon for November 24) na Naija futbola, wey play for Enugu Rangers Futbol klub (for Enugu), Sharks Futbal klub (for Port Harcourt), Afrika Kontinental Bank Futbol Klub, Lagos, an Naija Nashional futbol tim wen e bi  law student for *[[University of Lagos|Yunivasiti of Legos]]*. For di time wey e dey play for left side for midfid, na di wey im dey run an dribu mek am shine wel wel.
Adokiye na memba of Naija side wey win gold for di Afrika kup of Nashions for 1980 an e stil play for 1980 Olympics. E stil repiset Naija for di 1978 an 1982 *FIFA World Cup Qualifiers*. Adokiye go CMS Grammar School for
Legos, as e captein e skul an dem win  di *Lagos State’s Principals Cups* for di final game wit St. Finbarr’s College (Lagos). Afta, e go rid law for di *University of Lagos.* As e bi di bifor bifor chairman for *Sharks Football Club* (wey dey for Port Harcourt), Adokiye nem na e dem gif di stadium wey dey for Ikwerre Lokal Govament Aria for Rivers Stet. Na Adokiye stil bi di bifor bifor *Attorney-General* an *Commissioner of Justice* for Rivers Stet, as e don wok bifor as *Director of Public Prosecution* for di Stet.

## Di wahala abaut  age mata
For 2009, Adokiye wey dey wok wit Punch Niuzpepa enta one wahala afta e tok sey som playa for the Naija onda- 17 futbol tim don old pas di age wey dem tok.

## Wie dem gada di tori
Adunni Ade

**Adunni Ade** (dem bon am for June 7, 1982) na Amerika/Naija aktres an model.

## How e stat  life an skul wey e go
Na for  Queens, New York,  United Stet dem tek bon Adunni Ade to German-Irish moda an Yoruba Naija fada. 
Adunni Ade bi Nollywood aktress and fashion model. E kom Naija wen e bi two years wit e perent to dey e grand fada beria.Adunni Ade grow for Legos Stet, Naija til e almost rish 20 years bifor e go bak to *United State* so dat e go fit go yunivasiti.
Adunni Ade go *Chrisland primary School*.E go *Bells Comprehensive Secondary School* Ota, Ogun Stet for e sekondiri skul.Im papa wey bi Legos-bes , an soseful bizinessman na im go rid akounting. Adunni Ade get im digri for akounting for Univasiti of Kentucky for 2008.  Bifor e kom bak to Naija, Adunni Ade Don wok wit di Stet of Kentucky for Housing sector wey dey gif living assistance an also *State of Maryland  Medical Insurance Department* wey dey gif medikal insurance (Medicare and Medicaid) to pipul wey nid am.

## How e tek wok
Adunni Ade don wok for *Housing and Insurance sectors* for United States bifor e chenj to entatement indostrie.Adunni enta fashion modelling an sho for *America's Next Top Model*. Afta Adunni go bak to Naija, e fest Nollywood rol wey e akt na one yoruba langwej fim wey get di nem *You or I* for  2013.E pass 170,000 wey luk di smol vidio komedi skesh “Date Gone Bad” wey Adunni rilis for  YouTube for  2014.Adunni don akt inside meni oda Nollywood fim both for Inglish an Yoruba langwej, inkludin som muzik vidio for Sound Sultan an Ice Prince.E risif Stella Awod fom di *Nigerian Institute of Journalism* for di wok e dey du to promot Nigerian Kolshor.
For 2017, Adunni Ade bikom di brand ambassador for OUD Majestic.
For 2018, Adunni rait an produs e fest yoruba fim: "Emi Mi - My Soul", na Saheed Balogun bi di dareto. Pipul wey dey di fim na Ibrahim Chatta, D'Marion Young, Sunkanmi Omobolanle, an Shola Kosoko .
Leta dat  year, e produs anoda Yoruba drama fim: "Ewa - Beauty", na Saheed Balogun bi di dareto an pipul wey akt inside di fim na Ibrahim Chatta, Yinka Quadri, Kunle Omisore, an Tayo Sobola. Adunni don akt insaid more dan 100 Fim for  Naija (bot for  Inglish an Yoruba pat of Nollywood).

## E pasona life
Adunni get two son D'Marion an Ayden. E opun up sey e go dey tek kia of di pikin dem afta di marej skata.

## Wie dem gada di tori
Afang soup

**Afang soup** na vegetable soup wey originate from the Efik pipu of de Efik kingdom of Cross River State and de Ibibio pipu of Akwa Ibom in Southern Nigeria. E popular among Nigerians an som parts of Africa. E dey popular among di Ibibio an Anang pipu of Akwa Ibom and Cross river wey don mek dis soup part of their cultural identity. Dem dey serve am at home and fo ceremonies lik wedding, burials, festivals mostly fo di southern part of Nigeria. De soup dey very nutritious an di money wey dem dey use prepare am  depend on family needs.

Di ingredients wey dem dey use prepare afang soup bi dis: beef, fish, palm oil, crayfish, pepper, shaki, water leaf, okazi leaf, onions, periwinkle salt and other seasonings.
Afeez Oyetoro

**Afeez Oyetoro** (dem bon am for August 20, 1963) na Naija komedian an dem no am wel wel as **Saka**.

## How e stat life an skul wey e go
Na August 20 1963 dem bon Afeez Oyetoro for Iseyin lokal Gofment Aria for Oyo Stet for South Westan Naijá. Afeez get im Bachelor an Master of Art digri for Theatre art fom Obafemi Awolowo Univasiti (OAU) an Univasiti of Ibadan (UI). E dey du e doktoret digri for di *Institute of African Studies*, Univasiti of Ibadan, Ibadan.

## How e tek wok
Afeez Oyetoro dey popula for di forni forni rol wey e dey akt for Nollywood fim-dem. E don akt for plenti Naijá fim-dem. E bi lekshora for dipatment of tiata akt for Adeniran Ogunsanya kolej of Edukashon, Legos stet, Naijá. E dey as di main karata for 2013 MTN advat wey e advatais "I don port o." For 2016, Afeez Oyetoro akt for di fim wey di taitu na *The Wedding Party* a komendi-krime/heist film Ojukokoro (Greed).

## Im pesona life
Afeez Oyetoro waif na Olaide Oyetoro. Dem get three pikin an two of di three pikin na bois ; Abdullah Oyetoro an Munim Oyetoro, an one gel Rodiat Oyetoro.

## Wie dem gada di tori
Adeyemi Afolayan

**Adeyemi Josiah Afolayan** (dem bon am for 1940 an e kpai for 1996) na Naija aktor, fim produsa, an e dey du drama.

## How e tek stat laif
Dem born Adeyemi Afolayan (dem dey kol am Ade Love) for 1940.E kom fom Kwara Stet wey dey for Naija. E na di broda to Toyin Afolayan wey bi akto sef. Na Afolayan bi di papa of oda akto-dem wey dem no wel wel wey dia nem na Kunle Afolayan, Tayo Afolayan, Gabriel Afolayan, Moji Afolayan an Aremu Afolayan.

## How e tek wok
Afolayan join one Moses Olaiya drama grup for 1966 bot e liv di grup for 1971 go fom im drama grup wey dey du komedi on top stej.

## Wie dem gada di tori
Agbor

**Agbor** na im dem tek as di lajest city among di Ika nashons. Agbor lokashon dey for Ika south-south geo politkal zone of Naija, West Africa. Pipul know di Cory for im rish history especially for di area of folklore and oral tradishon. Agbor na di headquarters of Ika south lokal Govnment Area in Delta stet Nigeria. Agbor bikom univasiti town for 2021 as di old kolej of Edukashon get handsome upgrade into digri awod skul.

## Strong pipul for Ika
*Jim Ovia -Nigerian business man
*Sunday Oliseh - Nigerian football manager
*Ifeanyi Okowa - Nigerian politician
*Godwin Emefiele Governor of central bank of Nigeria.

## Tori about di ples
Agbor get rish history wey dey link to Ancient Benin Empire. meni pipul biliv sey  na one Oba Ewedo of great benin Empire son na im find Agbor. Prince Ogugunagbon one of di twin sons of Oba Ewedo komot for Benin Empire mek e go form im own kindom wey we no today as Agbor. No wonda  Agbor pipul dey share di sem kolshor wit Binin pipul.

## Town wey dey di ples
Ogbemudein, Ogbease, lhogbe, Obiolihe, Lhiakpen, Ogbeisogban, At a muse/Oruru, Alifekede, Omumu,,Alisor, Alilehe, Oza-nogogo, Agbobi Alisimie, Ewuru, ldumu-oza, Aliokpu, Aliagwai, Agbor-nta, Alihame Alihagwu, Oki,Ekaku-Agbor, Emuhun,Boji-Boji Agbor.
Di Aladja-ltakpa Ajaokuta rail crosse tru di city of Agbor go reach di terminal wey dey for owa wey go reach two steel hubs for Nigeria (Alidja and Ajaokuta)

## Different-different school wey dey dia
Agbor na house wey get plenty Education institutions. Some of dem include University of Delta State Agbor.(wey be say before na college of education Agbor) States schools of nursing and Midwifery Agbor, Agbor Technical college Agbor and di proposed Anioma open University Agbor.
Agege Stadium

**Agege Stadium** na multi purpose stadium for Lagos Nigeria. E get seats capacity of 4000. Na house ground for MFM F.C., Nigeria women's national under 17 Football team and since 1918 of Dreamstar FC ladoes. state Government of Lagos talk say dem don try make dem complete di upgradation of di stadium for February as e dey for Nigeria news agency report.
 
The lagos stadium na house for Nigeria Women Premier League club Dreamstar F.C ladles and Nigeria premier league club MFM, wey represent di country for 2017.
Ago-Oba

**Ago-Oba** na elektora wod 13 for di siti of Abeokuta Ogun stet Nigeria.

## Location
Ago-Oba (kamp of di Oba) na komuniti wey di Owu sektshon of Abeokuta pipul dey klem sey dem kom from di old oba kindom.E no kle weda dem form Ago-Oba 
wen dem muv kom dia during di 19th sentury Yoruba wori weda di pipul don kom there bifor dat time.

Di men ekonomik wok wey dem dey do na textile making, artisan wok an  to dry yus Moto dey Kari things. There houses for Ago-Oba na six to twenty dey stey an dem dey yus shalow well for wota. Dis wota no mit World health Organization standard an if dem no trit di wota e dey cos sirios health risk. For di past di wota get subject wey be perennial flooding but recently di komuniti don mek efot to see sey dem improve di drainage. Di Anglican community for Ago-Oba parish sav for st Michael's church.
 
## Important pipul
Foma Ogun stet govnor Olusegun Osoba hod di tradishona title wey be Otun of Ago-oba among oders. For April 2011 presidential election Osoba kast im vote for Ago-Oba for kandidate Nuhu Ribadu of di Action Congress of Nigeria. Ribadu na dem tok di wina for di wod wit 142 votes to 65 for PDP and 5 for CPC. Foma president Olusegun Obasanjo im be Owu pipul. Wen im wife Stella Obasanjo die for 2005, dem kari di bodi from Legos kom winners chapel for Ago-Oba from there dem kom Kari ha go beri for Obasanjo famili kompound wey dey near ita-Eko. Alexander Adebayo Bada (1930-2000) sekond lida for di Celestial Church of Christ Worldwide im na son of di *Baale* or Paramount hed of Ago-oba foma president of di Ikeja customary court for Lagos. Di seriki of Egbaland, Dr. Lateef Adegbite get im Ofis for Ago-oba.

## Were we gather the tori
Agbassa

**Agbassa** na di nem of one of di two Urhobo kingdoms for Warri South Local Government, Delta State, Nigeria.  Di oda one na Okere-Urhobo. Oyinbo people wey bi British na dem form di name 'Agbassa' from him original nem wey be 'AGBARHA', wey dem still dey use till today. Di king wey dey on top throne for Agbassa kingdom presently be H.R.M Orhifi Ememoh II, (ovie Of Agbarha Kingdom Warri).

## Communities Inside Di Kingdom
Na seven communities join together come make up Agbarha Kingdom (Agbassa):
#Otovwodo ( Wey be traditional Headquarters)
#Igbudu
#Edjeba
#Ogunu
#Okurode (Okurode Urhobo)
#Oteghele
#Ukpokiti

For Agbassa, dem dey celebrate Iyerin,Esemor plus Iniemor festival every year. Another festival wey dem dey call Idju,  na him dem dey celebrate every two years for inside all the communities wey dey for Agbassa plus including Okere-Urhobo. This festival na him dem dey call Idju Owhurie Festival wey everybody sabi as Agbassa Juju wey get to do with the worship of Owurhie a god for Urhobo land.
Ahmed Idris Wase

**Ahmed Idris Wase**  wey pipu sabi as Idris Wase, na Naijà politishian. wey serve for as di Deputy Spika of di 9th Nigerian House of Representatives. Na memba for All Progressive kongres.

## Skul an Pasona life
Idris go LSB Primary Skul Bashar for Wase, Plateau, Govment Sekondry skul Dengi
, Plateau Politeknik,Kaduna Politeknik an Havard Kennedy Skul of United States.

## Im Ofis wey no bi politika
.Civil an Maintenance Works Department. C.O.E., Gindiri

.Sub Establishment Committee,C.O.E.,Gindiri (1989 -1994).

.Chairman Non Academic Staff Union, C.O.E. Gundiru (1989-1994)

.Chairman Senior Staff Welfare Committee (1990-1993

.Chairman, Joint Academic and Non Academic staff Union Plateau State Tertiary institutions(1992-1994)

.President Civil Engineering Students Association Kaduna Poly branch(1994-1995)

.Dir. Of Organization, Gamji Memorial Club, Kadpoly chapter (1994-1995)

.Chairman Non-Academic Staff Union, Pleteau State Council(1999-2002)

## Politika karier
.Deputy House Leader of the Federal House of Representatives (2018-2019).

.Memeber of the Federal Government Delegation to 89th Session of the United Nation General Assembly, 2016.

.Governing Council Member of the National institute of Legislative and Democratic Studies[NLDS],2015.

.Member into the Federal House of Representatives in Nigeria 2007.

.Executive Secretary  State Pilgrims Board, Plateau State, 2005-2006

## Awods
.Best Legislator in Plateau State-Plateau State Awards Committee

.Award for Excellence by Centre for Values and Ethics
Aimee Elizabeth Semple MacPherson

**Aimee Elizabeth Semple McPherson** wey im befo- befo name na **Kennedy**; dem born am October 9, 1890 and she kpai September 27, 1944), dem also know am as  **Sister Aimee** or **Sister**, she be Canada Pentecostal evangelist and we dem no wel wel fo media  in di 1920s and 1930s, she be di one we found the ogbonge church we pipu know wella wey  dem dey kal Foursquare Church. McPherson be di person wey start to dey mak use of brocast media for church services and she dey beg for donations from pipu, using radio to drag in many people and she dey add jolificate event to her weekly sermon
Aisha Abimbola

**Aisha Abimbola** (Dem bon am for December 19, 1970 an e dai for May 15, 2018) na Naijá Aktress wey dey popula for yoruba fim wel wel. Na for Epe insaid Legos Stet dey tek bon Abimbola.
## How e tek stat laif an go skul
Dey born Abimbola for Muslim familibl bot e chenj to kristen wey e gro up an na kristen e bi til e dai.For one niuzpepa wey bi *New Telegram Neepaper*, Abimbola tok sey na pastor e for bi if no bi sey e dey akt fim.
Abimbola na waif to Victor Ibrahim Musa and e bon two pikin for e hosband.
Abimbola go *Ebute Elefun High School* an na e bi di  Senior gel for the klass wey pass out for 1994.Afta e finish sekondri skul,e go *Lagos State Polytechnic* (LASPOTECH) an e kolet HND Satifiket for pipul wey fit mek fud  for plenti pipul an manej hotel wey Oyinbo dey kol *Catering and Hotel Management*.E go saf Naijiria as youth koppa in 2002.

## How e tek stat  to akt fim
Abimbola stat to akt fim wen *Wale Adenuga Production* kom LASPOTECH, ( di skul wey Abimbola dey go) du one fim.Abimbola tok to di dareto of di fim Antar Laniyan sey e wan akt for di fim wey dem dey mek.Abimbola dey lorki sey one pesin wey soposs du one pat for di fim no kwik kom an dey sey mek e du am.E jost bi laik sey na Baba God buta e bread an Abimbola du di pat wit all e pawa na so door opun for am to dey akt fim.Di fim wey mek am popula na *Omoge Campus* wey Bola Igida du in 2001. Afta dat fim, Abimbola kom bi pesin wey pipul laik for yoruba an Inglish fim bikos e no how to akt.
Abimbola leta bikom pesin wey dey mek fim tu and im fest fim na *T'omo T'ẹjẹ* in 2016.Na for outsaid kontris for *Atlanta* wey dey Amerika na e dey tek fest sho di fim an na king Rokan pafom as singa dat taim.

## Fim wey e du
* No Pain
* No Gain
* Awerijaye
* So Wrong So Right
* Omoge Campus
* Kamsom and Neighbours

## Awods
* *City People Entertainment* gif Abimbola di Awod wey di nem na *Yoruba Movie Personality of the year* in 2015

## How e tek dai
Abimbola dai for one hospitu wey dey *Canada* and na breast Kansa kil am.Pipul wey dey akt rili feel pain wen dey no sey e don dai.Abimbola na 46 years old wen e dai.Di two pikin wey e bon born de wit im best friend Lola Alao as kot tok sey mek Lola Alao dey tek kia of di pikin wey Abimbola hosband tek di mata go kot.
Ajegunle

Dem no **Ajegunle** wela as **"AJ city"** abi jost **"AJ"** na ples wey dey for inside di men-men Lagos for Naija. E dey Ajeromi Ifelodun Loka govment Area for Lagos.

## Big-big pipul wey kom from there
Akenzua II

**Omo n'Oba n'Edo Uku Akpolokpolo, Akenzua II**  (January 7, 1899 – June 11, 1978) na Oba of Benin (di pesin wey dey rule di pipul wey kom from Edo for inside Naija) from 1933 to when e kom kpai for 1978.

Dem make Akenzua II di Oba of Benin for April 1933 afta im papa wey bi Ewekw II don kpai (r.1914-1933) for February dat year. Oba Akenzua II rili mek sure sey di Edo pipul go skul wel wel.

For 1936, e stat to dey among di pipul wey dey try mek dem riton di Bronze wey dey for Benin wey dem tif from di king haus an di ples wey dem tek dey serve dia gods bak to Naija wey hapun for di time wey dem atak di Benin pipul for 1897. Wen e stil bi di king, na onli two of di 3,000 royal court bronze dem riton bak to Naija. But dem riton two coral crown and coral bead garment wey dem biliv sey na Ovonramwen get dem an dem riton dem for di end of 1930. Di man wey riton dem na G.M. Miller an im papa folo pak dem di Benin propati an kom kari dem borrow di British Museum for 1935.

Oba Akenzua II kpai for June 11 1978 an im pikin wey dem dey kol Prince Solomon dat time kom tek ova. E kom chenj im title to Oba Erediauwa an kom bigin dey rule di Edo pipul wey dey inside Naija.

## E famili
E born im first pikin wey bi boi wey dem dey kol Prince Solomon Aiseokhuoba Igbinoghodua Akenzua for 1923. Di title wey e choose for imself na Ere, dem say d title na from one bifo bifo king wey dem dey kol Eresonye an pipul tok sey na king wey get moni an propati wel wel.

Na Princess Elizabeth Olowu bi Akenzua gel-pikin, na Peju Layiwola bi di gel wey im pikin bon an na Thompson bi di boi wey im pikin born.

## Wie dem gada di tori